Държавен вестник, бр. 90, 2013 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  90
3. контрола по здравеопазване при отглеж­
дане на животни;
4. контрола на ветеринарномедицинската 
практика;
5. изготвяне на справки и отчети;
6. предоставяне на обобщена информация 
на ЕС;
7. предоставяне на информация на Държа­
вен фонд „Земеделие“;
8. предоставяне на информация за животни 
и животновъдни обекти и техните собственици 
или лицата, които отглеждат животни, във 
връзка с проверки от компетентните органи;
9. контрол и обслужване на управленските 
и технологичните процеси в БАБХ и нейните 
структури и всички лица и обекти, свързани 
с провеждане на дейности по ЗВД;
10. графично изобразяване на обекти и 
събития, свързани със заразни болести, взети 
проби, обявени санитарни кордони и други, 
върху картата на Република България и пог­
раничните райони на съседните на България 
държави. 
Чл. 30. (1) Българската агенция по без­
опасност на храните организира и осъществява 
администрирането на ИИС.
(2) Служителите, които администрират 
данните в ИИС, се определят със заповед на 
изпълнителния директор на БАБХ.
(3) Правата и задълженията на служителите 
по ал. 2 се уреждат във Вътрешните правила 
за информационна сигурност на БАБХ.
Чл. 31. В ИИС се:
1. осъществява формален и логически кон­
трол на въвежданите и съхраняваните данни;
2. регистрира вътрешносистемен журнал на:
а) потребителските опити за правомерен 
и неправомерен достъп до данните;
б) извършените действия на потребителите 
в системата;
в) изпълнените от системата дейности.
Чл. 32. Изпълнителният директор на БАБХ 
със заповед определя организацията за осъ­
ществяване и управление на контрола на по­
требителите по чл. 27, ал. 1 за осигуряване на 
достоверността на въвежданата информация.
Допълнителна разпоредба
§ 1. По смисъла на тази наредба:
1. „Информационен обект“ означава еле­
мент от модела на представяне на данни в ИИС 
с описание, съответстващо на предметната 
област на реалните обекти – ОЕЗ, животно, 
лица, ветеринарни специалисти, лица, имащи 
отношение към отглеждането, търговията и 
превоза на животни, и други.
2. „Потребителска група“ е група от по­
требители с еднакви права на достъп до ИИС 
(да регистрира, актуализира, редактира или 
разглежда определени конкретни данни в 
информационната система).
3. „Електронен транспондер“ е пасивно 
(само четимо) устройство, което предава 
запомнената в него информация, когато се 
активира от четящо устройство.
4. „Електронна ушна марка“ е ушната 
марка, в която има електронен транспондер.
5. „Едри преживни животни“ са животни 
от рода на говедата и биволите.
6. „Дребни преживни животни“ са животни 
от рода на овцете и козите.
7. „Свине“ са животните от семейство Suide, 
с изключение на диви свине, които не се 
държат или отглеждат в ОЕЗ.
8. „Еднокопитни животни“ означава „ед­
нокопитни животни“ по смисъла на чл. 2, 
параграф 2, буква „в“ от Регламент (ЕО) 
№ 504/2008 на Комисията от 6 юни 2008 г. 
за прилагане на Директива 90/426/ЕИО и 
Директива 90/427/ЕИО на Съвета относно 
методите за идентификация на еднокопитни 
животни.
9. „Домашни любимци“ са домашни любим­
ци по смисъла на чл. 3, буква „а“ от Регламент 
(ЕО) № 998/2003 на Европейския парламент  
и на Съвета от 26 май 2003 г. относно ве­
теринарно-санитарните изисквания, които 
са приложими при движение с нетърговска 
цел на домашни любимци и за изменение на 
Директива 92/65/ЕИО на Съвета.
Преходни и заключителни разпоредби
§ 2. Наредбата се издава на основание 
чл. 51, ал. 5 от Закона за ветеринарномеди­
цинската дейност.
§ 3. Наредбата влиза в сила от деня на 
обнародването є в „Държавен вестник“.
§ 4. Изпълнението на наредбата се възлага 
на изпълнителния директор на БАБХ.
§ 5. Средствата за идентификация, при­
лагани съгласно Наредба № 61 от 2006 г. за 
условията и реда за идентификация на живот­
ните, регистрация на животновъдните обекти 
и достъпа до базата данни за идентифицира­
ните животни и регистрираните обекти (ДВ, 
бр. 47 от 2006 г.), се използват до изчерпване 
на количествата.
§ 6. В Наредба № 61 от 2006 г. за услови­
ята и реда за идентификация на животните, 
регистрация на животновъдните обекти и 
достъпа до базата данни за идентифицираните 
животни и регистрираните обекти се правят 
следните изменения и допълнения: